Kadri Simm

Kadri Simm (sündinud 30. aprillil 1976 KiviõlisKadri Simm, intervjuu: Tiia Kõnnussaar, "Kaasprofessor: teadust saab ka kurjasti ära kasutada", ERR/UT, 29.11.2023) on eesti filosoof ja eetikateoreetik.

Ta astus 1994. aastal Tartu Ülikooli, kus õppis ajaloo erialal ja lõpetas bakalaureuseõppe 2000. aastal. Magistritöö kaitses ta 2001. aastal soouuringute alal Budapestis Kesk-Euroopa Ülikoolis. Samal aastal astus ta Tartu Ülikooli doktoriõppesse filosoofia erialal. Doktoriväitekirja "Benefit-sharing: an inquiry into justification" kaitses ta 2005. aastal Tartu Ülikoolis Margit Sutropi juhendamisel.

2012-2024 oli Kadri Simm Tartu Ülikooli filosoofia ja semiootika instituudi kaasprofessor. 2025. aastast on ta praktilise eetika professor ja filosoofia osakonna juhataja."Filosoofia ja semiootika instituudi juhatajana jätkab Bruno Mölder ning filosoofia osakonna juhatajana asub ametisse Kadri Simm", TÜ filosoofia ja semiootika instituut, 23.01.2025 (vaadatud 21.03.2025)

Tema olulisemate uurimisvaldkondade seas on bioeetika, eetikaõpetamine ja teaduseetika.

Tunnustus

 2023 Tartu Ülikooli aumärk

Isiklikku
Tema isa on filmilavastaja Peeter Simm.

Viited

Välislingid

Kategooria:Eesti filosoofid
Kategooria:Eesti eetikud
Kategooria:Tartu Ülikooli filosoofiateaduskonna vilistlased
Kategooria:Kesk-Euroopa Ülikooli vilistlased
Kategooria:Tartu Ülikooli õppejõud
Kategooria:Sündinud 1976